open-index/open-wikipedia-markdown huggingface dataset:
Freddie Prinze Jr.

**Frederick James Prinze Jr.** (* 8. marec 1976, Los Angeles, Kalifornia, USA) je americký herec, producent a spisovateľ. Jeho otcom bol herec Freddie Prinze.

## Životopis
Prinze Jr. sa narodil v Los Angeles v Kalifornii, ako jediné dieťa herca a komika Freddie Prinze a realitnej agentky Katherine Elaine Barber. Dňa 29. januára 1977 jeho otec zomrel. Prinze Jr. vyrastal v Albuquerque v Novom Mexiku a bol vychovaný ako katolík.

## Kariéra
Jeho prvá úloha bola v televíznom seriáli *Family Matters* v roku 1995. V roku 1997 sa objavil v hlavnej úlohe hororu *Viem čo ste robili minulé leto* a jeho pokračovaní v roku 1998, *Viem čo ste robili minulé leto 2*. V roku 1999 sa objavil po boku herečky Rachael Leigh Cook v romantickom filme *She's All That*.

V roku 2001 získal hlavnú rolu v romantickej komédii *Summer Catch*, po boku Jessicy Biel, Matthewa Lillarda a Brittany Murphy. Film nemal úspech u filmových kritikov ale stal sa obľúbeným u divákov.

V roku 2002 stvárnil postavu Freda Jonesa, vo filme *[[Scooby-Doo (film)|Scooby Doo]]*. Vo filme si zahral po boku Sarah Michelle Gellar, Lindy Cardellini a Matthewa Lillarda. Film bol natoľko úspešný, že v roku 2004 malo premiéru pokračovanie, s názvom *[[Scooby-Doo 2: Nespútané príšery]]*.

Objavil sa tiež v 200 časti seriálu *[[Priatelia (seriál)|Priatelia]]*, ako citlivý pestún menom Sandy.

V roku 2007 prepožičal svoj hlas animovanej postavičke menom Rick, v animovanom filme *Happily N'Ever After*.

## Osobný život
Prinze Jr. si 1. septembra 2002 vzal za svoju ženu herečku Sarah Michelle Gellar. Začal a ňou chodiť v roku 2000 a zasnúbili sa v apríli 2001. Majú spolu dve deti: dcéru Charlotte, ktorá sa narodila v septembri 2009, a syna Rockyho, ktorý sa narodil v septembri 2012.

## Iné projekty

## Zdroj

Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Televízni scenáristi USA
Kategória:Osobnosti USA nemeckého pôvodu
Kategória:Osobnosti USA portorického pôvodu
Kategória:Osobnosti z Los Angeles
Tiridates

**Tiridates** (, iný prepis: **Tiridatés**, , po partsky: **Tíridát**) môže byť: 

* vládca Ibérie v dnešnom Gruzínsku, pozri Tiridates (Ibéria)
* viacero panovníkov Arménska alebo Partskej ríše:
** Tiridates I.
** Tiridates II.
** Tiridates III.
* arménsky kráľ Tiridates IV. (niekedy počítaný aj ako III.)
* viacerí vládcovia Kaukazskej Albánie z rodu Mihránovcov, pozri Varaz Trdat
* arménsky architekt, pozri Trdat (architekt)

## Referencie
Tiridates I.

**Tiridates I.** (iné mená: **Trdat I.** alebo **Tíridát I.**) môže byť: 

* partský panovník, pozri Tiridates I. (Partská ríša)
* arménsky kráľ, pozri Trdat I. (Arménsko)
* arménsky katolikos, pozri Trdat I. (katolikos)
Tiridates III.

**Tiridates III.** (iné mená: **Trdat III.** alebo **Tíridát III.**) môže byť: 

* partský panovník, pozri Tiridates III. (Partská ríša)
* arménsky kráľ v rokoch 287298, pozri Trdat III. (Arménsko)
* arménsky kráľ v rokoch 298330 niekedy označovaný ako III., pozri Tiridates IV.
Riley Keoughová

**Danielle Riley Keoughová** (* 29. máj 1989, Santa Monica, Kalifornia, USA) je americká herečka a modelka. Je dcérou speváčky Lisy Marie Presleyovej a Dannyho Keougha a vnučkou Priscilly Presleyovej a Elvisa Presleyho.

## Detstvo a mladosť
Narodila sa v máji 1989 v Santa Monice v Kalifornii. Je najstaršou dcérou speváčky Lisy Marie Presleyovej a hudobníka Dannyho Keougha. Mala jedného biologického brata Benjamina Storma Keougha, ktorý v roku 2020 spáchal samovraždu a dve nevlastné sestry z maminej strany. Keď mala Keoughová šesť rokov, jej rodičia sa rozviedli a vyrastala prevažne s otcom na Havaji.

## Kariéra
Od pätnástich rokov sa venovala prevažne modelingu.

Od roku 2010 sa venuje herectvu. V roku 2010, hrala po boku Dakoty Fanningovej a Kristen Stewartovej vo filme *The Runaways*. V roku 2012 stvárnila striptérku Noru vo filme *Magic Mike*. V rovnakom roku (2012) si zahrala po boku Sienny Millerovej a Lukea Wilsona vo filme *Yellow*.

V roku 2015 si zahrala vedľajšiu úlohu vo filme *Mad Max: Fury Road*, ktorý získal v roku 2016 šesť ocenení Academy Awards. O rok neskôr (2016) stvárnila lesbický pár s herečkou Jenou Malonovou, vo filme *Lovesong*. Ako študentka práv sa predstavila v televíznom seriály *The Girlfriend Experience*, z roku 2016. Film bol založený na rovnomennom filme Stevena Soderbergha. V roku 2017 získala nomináciu na Zlatý glóbus za jej herecký výkon v seriály.

V roku 2018 hrala vo filme *The House That Jack Built*, ktorý režíroval Lars von Trier. V roku 2019 hrala vo filme *The Lodge*, kde hrala po boku herečky Alicie Silverstonovej. Za svoj herecký výkon získala Keoughová pozitívne ohlasy filmových kritikov.

V roku 2020 sa pripojila k hereckému obsadeniu filmu *[[The Devil All the Time]]*, ktorý bol natočený podľa knižnej predlohy Donalda Ray Pollocka.

## Súkromný život
Vo februári 2015 sa vydala za kaskadéra Bena Smitha-Petersena.

## Iné projekty

## Zdroj

Kategória:Filmové herečky USA
Kategória:Televízne herečky USA
Kategória:Modelky USA
Kategória:Osobnosti USA írskeho pôvodu
Kategória:Osobnosti USA nórskeho pôvodu
Kategória:Osobnosti zo Santa Monica
Evanjelicko-luteránska cirkev Fínska

[vpravo|Katedrála v [Turku|náhľad]]
**Evanjelicko-luteránska cirkev Fínska** alebo **Evanjelická luteránska cirkev Fínska** (po fínsky: *Suomen evankelis-luterilainen kirkko*, po švédsky: *Evangelisk-lutherska kyrkan i Finland)* je luteránska cirkev ktorá má vo Fínsku spolu s Fínskou pravoslávnou cirkvou status národnej cirkvi. V roku 2022 mala 3 625 007 členov. Arcibiskupom v Turku a primasom cirkvi je v súčasnosti Tapio Luoma.

Fínska cirkev sa hlási k Biblii, Apoštolskému, Nicejsko-carihradskému, Athanaziánskemu a Augsburskému vyznaniu a k Malému Lutherovmu katechizmu ako aj ostatným teologickým textom luteranizmu. Fínska cirkev zachováva ornáty, biskupské insígnie, hierarchické usporiadanie, kadidlo a iné.

Je členom Svetového luteránskeho zväzu a Spoločnestva Porvoo. Do duchovnej služby ordinuje aj ženy a sobáši aj páry rovnakého pohlavia.

Pred reformáciou bolo Fínsko katolícka krajina. Vtedajší švédsky kráľ prijal reformáciu ako reakciu na svoj konflikt s pápežom. Keďže Fínsko bolo súčasťou Švédskeho impéria, reformácia prenikla aj tam. Samostatná Fínska cirkev v roku 1809 oddelením sa od Švédskej cirkvi.

## Referencie

## Pozri aj
* Švédska cirkev
* Martin Luther
* Philipp Melanchthon

## Zdroj

Kategória:Protestantské cirkvi
Kategória:Kresťanstvo vo Fínsku
Fínska cirkev

**Fínska cirkev** môže byť: 

* V širšom zmysle:
** Evanjelicko-luteránska cirkev Fínska
** Fínska cirkev adventistov siedmeho dňa
** Fínska pravoslávna cirkev
** Fínska turíčna cirkev
** Evanjelikálna slobodná cirkev
** Katolícka cirkev vo Fínsku
** Fínske baptistické spoločenstvo

* V užšom zmysle majú status fínskej národnej cirkvi:
** Evanjelicko-luteránska cirkev Fínska
** Fínska pravoslávna cirkev

## Referencie
The Devil All the Time

***The Devil All the Time*** je americký psychologický thriller z roku 2020, ktorý režíroval Antonio Campos. Je založený podľa novely Donalda Raya Pollocka, z rovnomenným názvom, ktorá vyšla roku 2011. Film uviedla spoločnosť Netflix a zameriava sa na rozdielne postavy z Ohioa a Západnej Virgínie po druhej svetovej vojne, vrátane príbehu vojnového veterána a jeho manželky. 

Vo filme hrajú Tom Holland, Bill Skarsgård, Robert Pattinson, Eliza Scanlen, a Sebastian Stan. Vo filme príbeh opisuje rozprávač, ktorého hlas patrí spisovateľovi, ktorý príbeh napísal - Donald Ray Pollock. Film produkoval Jake Gyllenhaal.

## Obsadenie
* Tom Holland
* Sebastian Stan
* Bill Skarsgård
* Hayley Bennett
* Michael Banks Repeta
* Robert Pattinson
* Jason Clarke
* Harry Melling
* Mia Wasikowská
* Eliza Scanlen
* Kristin Griffith
* Pokey LaFarge
* Riley Keough
* David Atkinson
* Douglas Hodge
* Abby Glover

## Zdroj

Kategória:Filmy USA
Kategória:Filmy z 2020
Kategória:Psychologické filmy USA
Kategória:Filmy podľa názvu
Hen 3-1357

**Hen 3-1357** alebo **hmlovina Raja** (angl. **Stingray**) je najmladšia známa planetárna hmlovina. Nachádza sa v súhvezdí Oltár na južnej oblohe. Od našej sústavy je vzdialená 18 tisíc svetelných rokov a jej priemer dosahuje osem stotín svetelného roku, čo je zhruba desatina rozmeru, ktorý dosahujú typické planetárne hmloviny. Pomenovaná je podľa paryby raje (angl. Stingray), ktorej tvar pripomína.

## História pozorovaní
Predchodca tejto hmloviny bol prvýkrát zaznamenaný v katalógu z roku 1967 od Karla Gordona Heniza, kde bol klasifikovaný ako hviezda s H-alfa emisnými čiarami, spektrálneho typu B, na základe fotografických platní z rokov 1949 až 1951. Spektrum hviezdy získané v roku 1971 ukázalo, že hviezda je červený nadobor na asymptotickej vetve obrov. V tomto období ešte hviezda nedokázala svojím žiarením ionizovať plyn okolo seba, preto zatiaľ išlo len o protoplanetárnu hmlovinu. Analýzou dát z družice IRAS získaných v roku 1989 už boli v spektre hviezdy pozorované emisie typické pre planetárnu hmlovinu. Keďže hmlovina bola ešte mladá a malá, pozorovania zo zemského povrchu nedokázali odhaliť jej štruktúru. Prvýkrát bola pozorovaná v roku 1994 pomocou Hubblovho vesmírneho ďalekohľadu. Ďalšie pozorovanie z roku 2002 odhalilo výrazný nárast teploty centrálnej hviezdy až o 40 tisíc stupňov, v porovnaní s rokom 1971. Odborníkov tento (na vesmírne pomery) náhly nárast teploty prekvapil. V roku 2014 astronómovia prišli s teóriou, že pozorované správanie hviezdy je možné zdôvodniť prvou fázou héliového záblesku, kedy sa hviezda scvrkáva a zahrieva. Ďalšie pozorovanie v roku 2016 túto teóriu podporilo. V porovnaní s predchádzajúcimi pozorovaniami hmlovina výrazne zoslabla a niektoré jej štruktúry prestali byť viditeľné. Toto zoslabnutie bolo spôsobené zmenou vo vyžarovaní červeného nadobra, ktorý sa začal rozpínať a ochladzovať, čo zodpovedá druhej fáze héliového záblesku.

## Jadro planetárnej hmloviny
V strede hmloviny sa nachádza dvojhviezdny systém. Hlavná zložka má jasnosť 15 magnitúd a jej sprievodca 17 magnitúd. Ich uhlová vzdialenosť je 0,3″. Hviezdy okolo seba obiehajú s periódou 100 000 rokov po obežnej dráhe s priemerom okolo 2100 AU. Vzájomnou interakciou týchto dvoch hviezd vznikol taký komplexný tvar hmloviny, aký pozorujeme.

## Význam
Pozorovania tejto hmloviny sú dôležité z dvoch dôvodov. Prvý krát v histórii sa podarilo pozorovať priebeh héliového záblesku v hviezde v oboch fázach, teda fázu scvrkávania a zahrievania, a následne fázu rozpínania a ochladzovania hviezdy. Zároveň sme mohli pozorovať vznik tejto hmloviny spolu s tým, ako hmlovinu ovplyvňuje vývoj jej centrálnej hviezdy.

## Referencie

* 

Kategória:Súhvezdie Oltár
Kategória:Planetárne hmloviny
Kategória:Astronomické objekty objavené v roku 1989
Bill Skarsgård

**Bill Skarsgård**, celým menom **Bill Istvan Günther Skarsgård** (* 9. august 1990, Vällingby, Švédsko) je švédsky herec. Stvárnil postavu Pennywisea v hororovom filme *It* (2017) a *It 2: Chapter 2* (2019) a postavu Grófa Orloka(Nosferatu) v hororovom filme Nosferatu (2024).

## Životopis
Narodil sa hercovi Stellanovi Skarsgårdovi a lekárke My Skarsgårdovej. Má sedem súrodencov.

## Kariéra
V roku 2010 hral vo filme *Simple Simon*, za ktorú bol v roku 2011 nominovaný na cenu *[[Guldbagge]]*. Od roku 2013 hral v televíznom seriáli *Hemlock Grove*.

Do širšieho podvedomia sa dostal vďaka úlohe Pennywisea vo filme *It* z roku 2017. Film bol natočený podľa knižnej predlohy Stephena Kinga. Stvárnenie Pennywisea ocenili aj filmový kritici. V roku 2019 si úlohu zopakoval vo filme *It 2: Chapter 2*.

Od roku 2018 pôsobil v televíznom seriáli *Castle Rock*. V roku 2020 sa objavil vo štvrtej epizóde televízneho seriálu *Soulmates*.

## Osobný život
V októbri 2018 sa mu narodila dcéra, ktorú porodila švédska herečka Alida Morbergová.

## Iné projekty

## Externé odkazy
* 
* 

## Zdroj

Kategória:Švédski filmoví herci
Kategória:Švédski televízni herci
Luke Evans

**Luke George Evans** (* 15. apríl 1979, Pontypool, Spojené kráľovstvo) je waleský herec a spevák.

## Životopis
Evans sa narodil v apríli 1979 v meste Pontypool vo Walese. Bol vychovaný ako Jehovista ale náboženstva sa zriekol keď mal šestnásť rokov.

Študoval spev a promoval v roku 2000.

## Kariéra
Od roku 2000 do roku 2008 hral Evans v niekoľkých londýnskych predstaveniach.

V roku 2010 stvárnil vo filme *Súboj Titánov* gréckeho Boha Apolla. V roku 2013 prijal úlohu Barda vo fantasy filme *The Hobbit: The Desolation of Smaug*. Svoju úlohu si zopakoval aj v roku 2014, v časti *The Hobbit: The Battle of the Five Armies*. V rovnakom roku, stvárnil Draculu vo filme *Dracula Untold*.

V roku 2016 si zahral v trileri *[[Dievča vo vlaku]]*, po boku Emily Bluntovej a Hayley Bennettovej. O rok neskôr (2017) stvárnil zápornú postavu vo filmovej adaptácii *Kráska a zviera*, kde si zahral po boku Emmy Watsonovej a Dana Stevensa. Za svoj herecký výkon získal ocenenie Teen Choice Awards.

V roku 2018 sa pripojil k natáčaniu televízneho seriálu *[[The Alienist]]*, kde hrá po boku Daniela Brühla a Dakoty Fanningovej. O rok neskôr (2019) hral vo vojnovom filme *Midway*, akčnom filme *Anna* a komédii *Murder Myster*.

## Osobný život
Evans si chráni svoje súkromie. Priznáva sa k homosexuálnej orientácii.

## Iné projekty

## Externé odkazy
* 
* 

## Zdroj

Kategória:Waleskí filmoví herci
Kategória:Waleskí divadelní herci
Kategória:Waleskí televízni herci
Kategória:Britské LGBT osobnosti
Kategória:Osobnosti z Torfaen
Ján Mikas

PhDr. RNDr. MUDr. **Ján Mikas**, PhD., MPH (* 1975, Považská Bystrica) je slovenský lekár pôsobiaci v odbore verejného zdravia, virológ, hygienik a epidemiológ. Od 15. novembra 2016 do 14. februára 2024 bol hlavným hygienikom SR. Predtým od roku 2006 do roku 2016 viedol odbor epidemiológie na Úrade verejného zdravotníctva SR.

## Publikačná činnosť (monografie)
* 
* 

## Referencie

## Externé odkazy
* Spravodajstvo týkajúce sa Jána Mikasa na portáli Teraz.sk TASR
* Spravodajstvo týkajúce sa Jána Mikasa na portáli agentúry SITA

Kategória:Osobnosti z Považskej Bystrice
Kategória:Slovenskí lekári
Kategória:Slovenskí epidemiológovia
Kategória:Slovenskí hygienici
Kategória:Slovenskí virológovia
Kategória:Absolventi Prírodovedeckej fakulty Univerzity Komenského
Kategória:Absolventi Lekárskej fakulty Univerzity Komenského v Bratislave
Kategória:Absolventi Lekárskej fakulty Univerzity Pavla Jozefa Šafárika v Košiciach
Kategória:Absolventi Slovenskej zdravotníckej univerzity
Kategória:Absolventi Vysokej školy zdravotníctva a sociálnej práce sv. Alžbety v Bratislave
Zore

**Zore** je pieseň slovenskej speváčky Simy Martausovej. Vyšla 11. septembra 2020 ako piaty singel z jej šiesteho albumu, Oslobodená. Pieseň je venovaná neziskovej organizácii Deťom s rakovinou, ktorej patrónkou speváčka je a ktorá pomáha deťom s onkologickými ochoreniami.

## Skladba
Pieseň má trvanie 3 minúty a 46 sekúnd. Hudbu aj text k nej zložila Martausová. Speváčku doprevádza iba klavír, na ktorom hrá Martin Šenc. Vokály v piesni spieva Dievčenský spevácky zbor Slovenského rozhlasu s dirgentom Adriánom Kokošom. Podľa Martausovej je "pieseň zložená ako povzbudenie pre všetky deti, ale aj pre dospelých a vznikla na podporu pre Deťom s rakovinou n.o.  V klipe sú hrdinovia, ktorí to zvládli. Pieseň je motiváciou pre tých, ktorí s chorobou ešte len bojujú…" Skladbu produkoval Vladimír "Randy" Gnepa.

Skladba bola uvedená pre digital download 11. septembra 2020 a následne bola na verejnosti prezentovaná 12. septembra 2020 pri príležitosti detskej konferencie Deťom s rakovinou *Sme zlatí* v hoteli DoubleTree by Hilton Bratislava.

## Videoklip
Videoklip k piesni nahrala speváčka v lete roku 2020. Spolupracovala v ňom s bývalými a súčasnými detskými onkologickými pacientmi. Oficiálne bol zverejnený 12. septembra 2020. Vo videoklipe sa striedajú zábery na detských pacientov, zábery na speváčku prechádzajúcej sa po lese a zábery na speváčku s Dievčenským speváckym zborom Slovenského rozhlasu spievajúcu v kapucínskom kostole sv. Štefana v Bratislave.

## Referencie


Kategória:Piesne z 2020
Kategória:Piesne Simy Martausovej
Charlie Harper (spevák)

**Charlie Harper**, vlastným menom **David Charles Perez** (* 25. máj 1944, Hackney, Londýn, Spojené kráľovstvo), je britský spevák, hudobník a skladateľ. Je známy ako hlavný spevák punkovej skupiny UK Subs. Charlie Harper je údajne synovcom herca Cesara Romera.

## Životopis
Harper je bývalým kaderníkom a už bol veteránom londýnskej R&B scény, v čase, kedy vznikli UK Subs, t. j. v roku 1976. Jeho prvou skupinou bola v roku 1964 Charlie Harper Free Press Band. Pred založením skupiny UK Subs bol medzi rokmi 1975 a 1976 frontmanom a zakladateľom The Marauders.

V roku 1980 jeho sólový singel „Barmy London Army“ strávil jeden týždeň na 68. mieste v rebríčku UK Singles Chart. Nahral tiež so svojím vedľajším projektom The Urban Dogs a vydal sólové album s názvom *Stolen Property* a druhý sólový singel „Freaked“. Okrem spevu hrá aj na ústnej harmonike a base, na rytmickej gitare na albume UK Subs *Diminished Responsibility*. Stále bežne koncertuje so skupinou UK Subs, ktorá odohrá 150 až 200 koncertov ročne.

## Diskografia
### Sólová kariéra
#### Albumy
* *Stolen Property* (1981, Flicknife)

#### Single
* „Barmy London Army“/„Talk Is Cheap“ (1980, Gem)
* „Freaked“/„Jo“ (1981, Ramkup - UK Indie no. 17)

### UK Subs
**pozri [[UK Subs#Diskografia|UK Subs / Diskografia]]*

### The Urban Dogs
#### Albumy
* *Urban Dogs* (1983, Fall Out) - UK Indie no. 18
* *No Pedigree* (1985, Flicknife)
* *Wipeout Beach* (1998, Raw Power)
* *Bonefield* (2012, Time and Matter)
* *Attack!* (2016, Time and Matter)

#### Single
* „New Barbarians“ (1982, Fall Out - UK Indie no. 15)
* „Limo Life“ (1983, Fall Out - UK Indie no. 16)
* „(We Don't Want No) Millenium Dome“ (1999, Raw Power)
* „Rebellion Song“ (2014, Time and Matter)
* „Trick or Treat“ (2016, Time and Matter)

### Charlie's Harbour Rats
* „Rollin' In My Sweet Baby's Arms“ (singel, 2012, Punkerama)

### [[Captain Sensible]]
* *Too Much Reality* (EP, 2013, Time and Matter)

### Kompilácie
* *New Barbarians: The Best Of Charlie Harper And The Urban Dogs* (1999, Captain Oi!)

## Nahrané tributy
* „Charlie Harper“ - skladba od The Bus Station Loonies, ktorá sa objavila na ich EP *Bare Faced Hypocrisy Sells Records* vydavateľstva Ruptured Ambitions v roku 1998. Odlišná verzia bola na ich albume z roku 1999 s názvom *Mad Frank's Zonal Disco*.
*„Charlie Harper“ – skladba nahraná a zložená Demob. Dodnes nevydaná. Koncertná verzia sa nachádza na YouTube.
*„Uncle Charlie“ – tribute skladba od Anti-Nowhere League z ich LP *The Cage*.

## Referencie

## Iné projekty

## Externé odkazy
*[ UK Subs Biography] at Allmusic
* Oficiálna webstránka UK Subs
* Online archív UK Subs

## Zdroj

Kategória:Osobnosti z Londýna
Kategória:Britskí speváci
Kategória:Anglickí speváci
Kategória:Punkrockoví speváci
Charlie Harper

**Charlie Harper** môže byť:
* britský spevák, hudobník a skladateľ, pozri Charlie Harper (spevák)
* fiktívna postava zo sitcomu Dva a pol chlapa, pozri Charlie Harper (postava)
Jozef Krištof

Mons. ThLic. **Jozef Krištof** (* 2. august 1966, Prešov) je slovenský kňaz pochádzajúci z obce Šarišská Trstená, ktorý pôsobí v službách Svätej stolice na Vatikánskom štátnom sekretariáte.

## Životopis
Jozef Krištof sa narodil v Prešove. Svoje štúdium začal na Rímskokatolíckej cyrilometodskej bohosloveckej fakulte Univerzity Komenského v Bratislave, kde študoval Filozofiu a teológiu. Po roku 1989 a páde komunistického režimu štúdium dokončil na Teologickom inštitúte v Spišskom Podhradí – Spišskej Kapitule. Kňazská vysviacka prebehla v roku 1992 v košickej Katedrále sv. Alžbety. V nasledujúcich rokoch pôsobil vo viacerých farnostiach Košickej arcidiecézy - ako kaplán vo farnosti Kráľovnej pokoja v Košiciach – Juhu (1992 – 1994) a ako administrátor farností Obišovce a Veľká Lodina (1994). Na jednej z popredných pápežských univerzít v Ríme (Papežská Gregorova univerzita) v období 1995 - 1998 absolvoval svoje postgraduálne štúdium cirkevných dejín. Po ukončení štúdia krátko pôsobil na Slovensku vo farnosti v Hýľove a Vyšnom Klatove. Taktiež vyučoval cirkevné dejiny na Teologickom inštitúte v Košiciach. Od roku do roku 2002 pôsobil opäť v Ríme na Pápežskom slovenskom ústave a Kolégiu sv. Cyrila a Metoda. V decembri 2002 za pontifikátu pápeža Jána Pavla II. bol prijatý do služieb Štátneho sekretariátu vo Vatikáne, kde pôsobí na prvej sekcii – pre všeobecné záležitosti. O sedem rokov neskôr 22. decembra 2009 ho Svätý otec Benedikt XVI. menoval za pápežského kaplána (Mons.).

## Referencie

Kategória:Slovenskí kňazi
Kategória:Osobnosti zo Šarišskej Trstenej
Kategória:Absolventi Rímskokatolíckej cyrilometodskej bohosloveckej fakulty Univerzity Komenského v Bratislave
Kategória:Absolventi Pápežskej univerzity Gregoriany
Kykula (vrch v Kysuckých Beskydách, Oščadnica)

**Kykula** (, ) je vrch v Kysuckých Beskydách. Leží približne  východne od Čadce. Vrcholom prechádza štátna hranica s Poľskom.

## Poloha
Nachádza sa na okraji centrálnej časti pohoria, v geomorfologickom podcelku  Rača. Vrch leží na slovensko-poľskej hranici, na rozhraní Žilinského kraja a Sliezskeho vojvodstva. Vedie ním hranica okresu Čadca a Powiatu żywieckeho a zasahuje na územie obcí Oščadnice a Rajcza. Masív sa nachádza v hlavnom hrebeni Kysuckých Beskýd, ktorým vedie rozvodnica povodí Dunaja a Visly. Slovenská, západná časť je odvodňovaná prítokmi Kysuce, východná časť odvádza vodu prítokmi rieky Sola. Juhovýchodne na hrebeni leží Veľký Príslop (), východne vrch Magura () a západne sa nachádza Zanka (). Vrch leží v CHKO Kysuce. 

## Opis
Vrch je súčasťou horského chrbta, ktorý sa tiahne zo severu južným smerom na Veľkú Raču. Vedie ním štátna hranica i rozvodie Čierneho a Baltského mora. Vrchol leží zhruba  južne od osady *Vreščovka* na okraji Oščadnice. Severozápadnú časť masívu odvodňuje Vreščovka, ktorá je prítokom Čierňanky, západné a južné svahy odvodňujú prítoky Oščadnice a východnú časť vrchu na poľskom území odvodňuje riečka Rycerka, ktorá ústi do rieky Sola.

### Výhľady
Vďaka nadmorskej výške je z čiastočne odlesnených miest vrchu pekný výhľad na široké okolie. Pozorovať je možné najmä severnú časť pohoria, vrátane značnej časti hrebeňa. Pri vhodných podmienkach možno pozorovať susedné pohoria, napríklad Krivánsku Fatru, Moravsko-sliezske Beskydy, Sliezske Beskydy a Kysuckú vrchovinu, nezriedka však vidieť i Oravské Beskydy, Oravskú Maguru a Tatry.

## Prístup
* po  značke: 
** z Veľkej Rače
** z hraničnej obce Zwardoń 
* po  značke z osady *Lalíky* (Oščadnica)
* po  značke z obce Čierne cez sedlo *Moravské*

## Referencie

## Pozri aj
* Zoznam vrcholov v Kysuckých Beskydách
* Kysucké Beskydy

## Iné projekty

Kategória:Vrchy v Poľsku
Kategória:Tisícovky na Slovensku
Kategória:Vrchy v Kysuckých Beskydách
Kategória:Vrchy v okrese Čadca
Kategória:Tisícovky v Poľsku
Kategória:Vrchy v Żywieckych Beskydách
Kategória:Vrchy v Sliezskom vojvodstve
Zemiakový šalát

[náhľad|Zemiakový šalát s [ocot|octovým dresingom]]
náhľad|Majonézový zemiakový šalát so zeleninou
náhľad|Severonemecký zemiakový šalát
**Zemiakový šalát** je druh jedla konzumovaný v mnohých krajinách sveta, napríklad v Nemecku, Spojených štátoch amerických, Poľsku, Rusku, Spojenom kráľovstve a tiež v Česku a na Slovensku.

## Varianty
* Šalát s octovým dresingom
* Šalát so slaninou, sardelami alebo horčicou.
* Šalát s čerstvým bylinkovým alebo kôprovým dresingom a/alebo uhorky, kapary a iné korenie.
* Šalát s majonézou, jogurtom alebo kyslou smotanou
* Šalát so surovou cibuľou, varenou cibuľou alebo nakladanými cibuľkami.
* Šalát s natvrdo uvarenými vajcami (kombinácia zemiakového a vajíčkového šalátu)
* Šalát so šunkou, nakladanými uhorkami, kukuricou, natvrdo uvarenými vajcami a paradajkou (vo Francúzsku známy ako *salade piémontaise*, ten však neobsahuje kukuricu)
* Šalát za tepla – viedenský zemiakový šalát.
* Staročeský šalát – receptúra Marie Janků-Sandtnerovej
* Moravský šalát – variácia viedenského šalátu

Zemiakový šalát môže byť podávaný studený alebo aj za tepla. Zemiakové šaláty pripravované na juhu Nemecka a v Rakúsku sú často teplé alebo dokonca horúce, niekedy sú podávané pri izbovej teplote. V USA a severnom Nemecku sa bežne podáva chladený, podobne ako v Česku a na Slovensku. Je tiež populárny u kuchárov pri príprave jedla pre veľké množstvo ľudí, pretože sa jednoducho pripravuje vo veľkom množstve, vyžaduje len lacné prísady a môže byť pripravený v predstihu a uchovaný v chlade, dokiaľ nie je potrebný.náhľad|Zemiakový šalát bez majonézy zo Slovenska

### Typický český a slovenský zemiakový šalát
Skladá sa prevažne z uvarených zemiakov, ku ktorým sa pridávajú najčastejšie kyslé uhorky, vajíčka uvarené natvrdo, mrkva, petržlen, zeler, cibuľa, majonéza. Majonéza môže byť domáca aj kupovaná. V niektorých rodinách sa pridáva aj zelený hrášok, jogurt či jemná saláma a ďalšie ingrediencie. Jednotlivé komponenty sa nakrájajú na drobno alebo cez špeciálne sitko pretlačia na kocky, ktoré sa potom spoločne premiešajú. Je vhodné šalát osoliť a okoreniť.

Šalát sa podáva za studena, zvyčajne s kaprom, rezňom či vínnou klobásou.

### Tradícia zemiakového šalátu v Česku a na Slovensku
Zemiakový šalát s majonézou je v Česku a na Slovensku tradičným štedrovečerným jedlom, táto tradícia však nie je stará. Recepty na štedrovečernú večeru s vyprážaným kaprom a zemiakovým šalátom s majonézou sa v českej tlači objavovali od 30. rokov 20. storočia. V 40. rokoch 20. storočia už bol zemiakový šalát považovaný za bežnú súčasť modernej štedrovečernej večere.

## Pozri aj
* vlašský šalát

## Referencie

## Zdroj
* 

Kategória:Česká kuchyňa
Kategória:Slovenská kuchyňa
Kategória:Nemecká kuchyňa
Kategória:Kuchyňa USA
Kategória:Poľská kuchyňa
Kategória:Ruská kuchyňa
Kategória:Vianočné jedlá
Kuba (pokrm)

náhľad|Staročeský kuba
**Kuba** je tradičné české jedlo, ktorého základom sú krúpy a huby (hlavne lievik trúbkovitý). Podáva sa predovšetkým ako obedňajšie jedlo na Štedrý deň, pretože sa podľa zvyku nemá jesť do štedrovečernej večere mäso (drží sa pôst).

## Príprava
### Základny postup

Krúpy sa umyjú vo vode. V hrnci sa opraží cibuľa, pridajú sa do nej krúpy a následne soľ. Všetko sa zaleje vodou a nechá sa to variť dovtedy kým krúpy nezmäknú. Potom sa táto zmes spolu s dusenými hubami (sušené huby sa cca dusia 15 minút) položí na omastený pekáč. Môže sa podľa chuti pridať i drvený cesnak. Po dvadsiatich minútach pečenia je jedlo hotové.

### Ďalší spôsob prípravy (východočeský)

Uvarené krúpy sa zmiešajú so sušenými (namočenými a potom uvarenými) hubami, pridajú sa čerstvé škvarky, drvený cesnak, soľ, korenie, rasca a majoránka; môže sa to omastiť masťou. Zmes sa potom v omastenom pekáči (alebo na plechu) v rozohriatej rúre upečie.

### Varianty
Kuba sa pripravuje aj v iných obmenách. 
*Najznámejší je *ryžový kuba*. Ako názov napovedá, namiesto krúp sa použije ryža.
*Existuje aj zemiakový variant, kde sú základnou surovinou zemiaky.

## Referencie

## Zdroj
* 

Kategória:Česká kuchyňa
Kategória:Vianočné jedlá
Rock and Roll z Rači

***Rock and Roll z Rači*** je štúdiový sólový album Andreja Šebana, ktorý mu v roku 2020 vydalo hudobné vydavateľstvo Slnko Records. Album je výsledkom kontinuálneho, niekoľkoročného nahrávania

## Zoznam skladieb
# „Pár slov na úvod“
# „Život je krásny“
# „V poho“
# „Princ“
# „Plastický chlapec“
# „Vodomer“
# „Ing. Láska“
# „Lovištia“
# „Rock and Roll z Rači“
# „Slávna vianočná pieseň vhodná ako výplň medzi dva reklamné bloky kamkoľvek“
# „Život je krásny 2“

## Obsadenie
* Andrej Šeban

## Referencie


Kategória:Hudobné albumy z 2020
Kategória:Albumy Andreja Šebana
Sajf Alláh

**Sajf Alláh** (iné prepisy: **Sajfu 'lláh**, **Sajfulláh**, **Síf Alláh**; arab. سيف الله; doslova: Boží meč) môže byť:
*pôvodne islamské čestné meno, neskôr islamské prvé meno alebo priezvisko (potom často v medzinárodnej podobe **Saifulla(h)**)
*konkrétne napr.:
**čestné meno Chálida ibn al-Wálida, pozri Chálid ibn al-Walíd
**bojové meno Gaziho Haidera, pozri Gazi Haider
**priezvisko:
***Muhammad Saifullah (pakistanský politik)
Oľha Jurijivna Jackovecová

**Oľha Jurijivna Jackovecová** (; * 16. október 1997, Berďansk) je ukrajinská basketbalistka. V súčasnosti hrá v slovenskej extralige za tím MBK Ružomberok a za ukrajinskú basketbalovú ženskú reprezentáciu.

## Životopis
V rokoch 2017-2020 pôsobila Jackovecová v slovenskej extralige v tíme MBK Ružomberok. S klubom získala dve víťazstvá v extralige aj v Slovenskom pohári v sezónach 2018/19 a 2019/20. V sezóne 2019/20 sa stala najproduktívnejšou hráčkou extraligy. Po sezóne prestúpila do švajčiarskeho tímu BC Winterthur. V sezóne 2020/21 dosahovala priemerné štatistiky 17,7 bodu, 8,7 doskoku a 3,1 asistencie na zápas.

### Reprezentačná kariéra
Jackovecová bola súčasťou ukrajinskej reprezentácie na Majstrovstvách Európy v basketbale žien v roku 2017 aj 2019.

## Referencie


Kategória:Osobnosti z Berďansku
Kategória:Ukrajinské basketbalistky
Železničná stanica Bardejov

**Železničná stanica Bardejov** je železničná stanica v Bardejove. Leží na trati Prešov – Bardejov. Nie je elektrifikovaná.

## Dejiny
Železnica bola do Bardejova zavedená v roku 1893. Stanica sa mala pôvodne nachádzať asi 4 km od mesta, ale pri výstavbe bola posunutá bližšie. Na stanici boli rušňové remízy.

## Doprava a služby
Stanica má tri dopravné, tri manipulačné a tri ostatné koľaje.

## Referencie

## Iné projekty

## Externé odkazy
* Stanica na stránke VLAKY.NET

Bardejov
Kategória:Bardejov
Kategória:Doprava v okrese Bardejov
Kategória:Stavby v Bardejove
Filovírusy

**Filovírusy** (lat. *Filoviridae*) je čeľaď vírusov z radu Mononegavirales. Táto čeľaď v minulosti pozostávala len z jedného rodu **filovírus** (lat. *Filovirus*), ktorý bol neskôr rozdelený na viacero rodov.

## Systematika
Čeľaď pôvodne pozostávala len z jedného rodu - filovírus (lat. *Filovirus*). Tento bol neskôr rozdelený na dva rody *[[Marburgvirus]]* a *[[Ebolavirus]]*. K týmto rodom neskôr (presnejšie: od roku 2011) pribudli ďalšie 4 rody, takže dnešná systematika (stav december 2020) vyzerá takto:

čeľaď filovírusy (*Filoviridae*):
*rod *[[Cuevavirus]]*
*rod *[[Dianlovirus]]*
*rod *[[Ebolavirus]]*
*rod *[[Marburgvirus]]*
*rod *[[Striavirus]]*
*rod *[[Thamnovirus]]*

## Charakteristika
Telá (t.j. tzv. virióny alebo vírusové častice) filovírusov sú obalené a vyzerajú ako rôzne dlhé vlákna s dĺžkou 650 - 1 400 nm a priemerom okolo 80 nm. Majú premenlivý tvar. Obsahujú helické nukleokapsidy, ktoré pozostávajú z proteinového obalu (kapsidu) a obsahujú vírusové nukleové kyseliny. Genóm filovírusu tvorí jednovláknová, negatívne polarizovaná RNA a endogénna RNA polymeráza. Lipoproteín obaľujúci virión obsahuje jeden glykoproteín, ktorý vyčnieva z povrchu viriónu a funguje ako antigén, ktorý sa viaže na receptory hostiteľskej bunky pri infekcii. 

Filovírusy z rodov *Marburgvirus* a *Ebolavirus* sa vyskytujú primárne v strednej, východnej a západnej Afrike, rod *Cuevavirus* bol objavený v Európe. Filovírusy patria medzi najnebezpečnejšie známe ľudské patogény, ale vyskytujú sa aj u iných živočíchov.

## Zdroje


## Ďalšia literatúra
* 

Kategória:Filovírusy
Orol (vrch v Kysuckých Beskydách)

**Orol** (, ) je vrch v Kysuckých Beskydách. Leží približne  východne od Čadce a prechádza ním štátna hranica s Poľskom.

## Poloha
Nachádza sa v centrálnej časti pohoria, v geomorfologickom podcelku Rača. Vrch leží na slovensko-poľskej hranici, na rozhraní Žilinského kraja a Sliezskeho vojvodstva. Vedie ním taktiež hranica okresu Čadca a Powiatu żywieckeho a zasahuje na územie obcí Nová Bystrica, Stará Bystrica a Rajcza. Masív sa nachádza v hlavnom hrebeni Kysuckých Beskýd, ktorým vedie rozvodnica povodí Dunaja a Visly. Slovenská, západná a južná časť je odvodňovaná prítokmi Bystrice, severovýchodná časť odvádza vodu prítokmi rieky Sola. Severozápadne na hrebeni leží Malá Rača (), južným smerom vrch Kýčera () a východne sa nachádza Bugaj (). Vrch leží v CHKO Kysuce. 

## Opis
Vrch je súčasťou horského chrbta, ktorý sa tiahne zo severu cez Veľkú a Malú Raču a na vrchole Orla sa stáča východným smerom k vrchu Bugaj. Vedie ním štátna hranica i rozvodie Čierneho a Baltského mora. Juhozápadným smerom vybieha z vrchu mohutná rázsocha Kýčery, končiaca vrchom *Dedová*. Vrchol leží zhruba  severovýchodne od Starej Bystrice. Západnú časť masívu odvodňuje Klubinský potok, juhovýchodné svahy prítoky Veľkého potoka, ktoré smerujú do Bystrice a následne Kysucou do Váhu. Severovýchodné svahy na poľskom území odvodňuje riečka Racza, ktorá smeruje do rieky Sola.

### Výhľady
Vďaka nadmorskej výške a polohe je z čiastočne odlesnených miest vrchu pekný výhľad na široké okolie. Pozorovať je možné najmä okolité vrchy pohoria, vrátane značnej časti hrebeňa. Pri vhodných podmienkach možno pozorovať mnohé okolité pohoria, pričom jedinečný pohľad je najmä na Krivánsku Fatru, Moravsko-sliezske Beskydy a Sliezske Beskydy, nezriedka však vidieť i Oravské Beskydy, Oravskú Maguru a Tatry.

## Prístup
Vrchol traverzuje hlavná hrebeňovka, preto je potrebné odbočiť z chodníka.
* po  značke: 
** zo severného smeru z Veľkej Rače
** z východu po hraničnom hrebeni z Rycierovej hory 
* po  značke z Novej Bystrice cez Kýčeru
* po  značke z obce Stará Bystrica

## Referencie

## Pozri aj
* Zoznam vrcholov v Kysuckých Beskydách
* Kysucké Beskydy

## Iné projekty

Kategória:Tisícovky na Slovensku
Kategória:Vrchy v Kysuckých Beskydách
Kategória:Vrchy v okrese Čadca
Kategória:Tisícovky v Poľsku
Kategória:Nová Bystrica (obec)
Kategória:Stará Bystrica
Kategória:Vrchy v Poľsku
Kategória:Vrchy v Żywieckych Beskydách
Kategória:Vrchy v Sliezskom vojvodstve
Smile (skupina)

**Smile** bola anglická rocková skupina založená roku 1968 v Londýne. Zakladajúci členovia kapely boli Brian May (gitara) Tim Staffell (spevák) a Roger Taylor (bicie). Po odchode Tima Staffella v roku 1970 sa k skupine pripojil Freddie Mercury a kapela ďalej pokračovala pod menom Queen. V roku 2018 sa skupina Smile opäť stretla v Abbey Road, aby znovu nahrala nahrávku „Doing All Right“.  Toto vydanie bolo použité vo filme Bohemian Rhapsody.

## Zdroj

Kategória:Queen
Kategória:Anglické progresívnorockové hudobné skupiny
Kategória:Trojice v hudbe
Kategória:Hudobné skupiny z 1968
St. John’s (Newfoundland a Labrador)

**St. John’s** je kanadské mesto, hlavné mesto provincie Newfoundland a Labrador. V sčítaní obyvateľstva v roku 2016 malo 108 860 obyvateľov. Nachádza sa na východnom konci poloostrova Avalon Peninsula na kanadskom ostrove Newfoundland.

Mesto sa rozkladá na 446,04 km² a je najvýchodnejším mestom v Severnej Amerike (s výnimkou Grónska).

Názov mesta je spájaný s dátumom narodenia Jána Krstiteľa, keď mal John Cabot v roku 1497 vplávať do jeho prístavu a s baskickým rybárskym mestečkom rovnakého mena. Je jedným z najstarších miest v Severnej Amerike, na mapách existuje už od roku 1519. Ako mesto bolo oficiálne založené v roku 1888. S okolím mal k 1. júlu 2017 približne 219 207 obyvateľov, St. John’s Metropolitan Area je 20. najväčšia metropolitná oblasť.

Mesto má bohatú históriu, hralo rolu vo francúzskej a indiánskej vojne, americkej vojne za nezávislosť a britsko-americkej vojne v roku 1812.

Taliansky vynálezca Guglielmo Marconi v meste zachytil prvý transatlantický rádiový signál. História a kultúra mesta z neho urobila dôležitú turistickú destináciu.

## Galéria

Súbor:Water street st. john's2.jpg|Ulica Water Street
Súbor:Coastal Railway Museum, St. John's, Newfoundland.jpg|Railway Coastal Museum
Súbor:Confederation Building (front), St. John's, Newfoundland, Canada.jpg|Confederation Building, miesto zasadnutí provinčného parlamentu
Súbor:Gushue Hall MUN.jpg|Jedna z budov Memorial University of Newfoundland
Súbor:Court House St John Newfoundland (41364930021).jpg|Budova súdu


## Referencie

## Iné projekty

## Zdroj


Kategória:Hlavné mestá kanadských provincií a teritórií
Kategória:Mestá v Newfoundlande a Labradore
Kategória:Prístavné mestá Atlantického oceánu
Kategória:Prístavné mestá v Kanade
Kategória:Univerzitné mestá v Kanade
Kategória:Eponymické termíny v geografii
Barbora Wrzesiński

Bc. **Barbora Wrzesiński**, rod. **Bálintová** (* 15. december 1994, Košice) je slovenská profesionálna basketbalistka, hrajúca na pozícii rozohrávačky. V súčasnosti hrá za tím ZVVZ USK Praha v českej extralige ŽBL a za slovenskú ženskú basketbalovú reprezentáciu ako jej kapitánka. Je štvornásobnou držiteľkou ocenenia Basketbalistka roka. S klubom Good Angels Košice je šesťnásobnou víťazkou slovenskej extraligy a päťnásobná víťazka Slovenského poháru, s Arkou Gdyňa dvojnásobnou víťazkou poľskej extraligy a víťazkou poľského pohára aj superpohára, so ZVVZ USK Praha je víťazkou českej ligy.

## Životopis
Barbora Bálintová sa narodila v Košiciach a tam aj začala s basketbalom už vo veku piatich rokov. V roku 2016 obhájila na Ekonomickej fakulte Technickej univerzity v Košiciach bakalársky titul v odbore Financie, bankovníctvo a investovanie.

## Športová kariéra
### Košice (20102018)
Bálintová začala v seniorskej ženskej extralige pôsobiť v tíme DANNAX Šport Košice pod trénerom Marošom Kováčikom. V sezóne 2011/2012 postúpila s DANNAX-om nečakane až do semifinále extraligy, kde podľa očakávania tím prehral s Good Angels Košice. Po sezóne DANNAX ohlásil, že nenastúpi do ďalšieho ročníka súťaže a Bálintová prestúpila do konkurenčného Good Angels Košice. V tíme pôsobila šesť sezón a získala s ním šesť majstrovských titulov. Za Good Angels nastupovala aj v Eurolige.

### Arka Gdynia (20182021)
V máji 2018 po rozpade tímu Good Angels Bálintová začala svoj prvý zahraničný angažmán v poľskej extralige, keď prestúpila do klubu Arka Gdynia. S klubom uzavrela najprv zmluvu na jeden rok, následne ju predĺžila. Na jeseň 2018 bola Bálintová druhou najlepšou hráčkou Euroligy v štatistike asistencií na zápas. V sezóne 2020/21 mala priemer 10,6 bodu, 3,5 doskoku, 6,9 asistencie a 1,4 zisku na zápas. Kvôli ťažkému priebehu ochorenia COVID-19 však Bálintová časť sezóny musela vynechať.

### ZVVZ USK Praha (od 2021)
V máji 2021 Bálintová prestúpila do českého klubu ZVVZ USK Praha.

### Slovenská reprezentácia
Bálintová bola súčasťou viacerých juniorských reprezentačných kategórií. V roku 2013 bola kapitánkou slovenského tímu aj pri účasti na juniorských majstrovstvách Európy. Reprezentačný debut v seniorskom tíme zažila 31. mája 2014 na Veľkej cene Slovenska v zápase proti Nemecku. V roku 2017 bola súčasťou slovenského tímu na Majstrovstvách Európy v basketbale žien. Na turnaji dosahovala priemer 12,4 bodu, 3,3 doskoku a 4,3 asistencie (4. najlepšia hráčka majstrovstiev) na zápas. Od roku 2020 je kapitánkou ženskej reprezentácie.

## Ocenenia
* 4x Basketbalistka roka – 2018, 2019, 2020, 2021
* 6x majsterka Slovenska – 2013 až 2018
* 2x majsterka Poľska – 2020, 2021
* 1x majsterka Česka – 2022
* 5x víťazka Slovenského pohára – 2013 až 2016, 2018
* 2x víťazka Poľského poháru – 2020, 2021
* 1x víťazka Poľského superpoháru – 2020
* 1x Športovkyňa mesta Gdyňa – 2019
* Forbes 30 pod 30 Slovensko 2020

## Osobný život
V júli 2022 sa vydala za Norberta Wrzesińskeho, fyzioterapeuta klubu Arka Gdynia.

## Referencie

Kategória:Osobnosti z Košíc
Kategória:Slovenské basketbalistky
Kategória:Absolventi Ekonomickej fakulty Technickej univerzity v Košiciach
Bugaj

**Bugaj** () je vrch v Kysuckých Beskydách. Leží nad Novou Bystricou, približne  východne od Čadce a prechádza ním štátna hranica s Poľskom.

## Poloha
Nachádza sa v centrálnej časti pohoria, v geomorfologickom podcelku Rača. Vrch leží na slovensko-poľskej hranici, na rozhraní Žilinského kraja a Sliezskeho vojvodstva. Vedie ním taktiež hranica okresu Čadca a Powiatu żywieckeho a zasahuje na územie obcí Nová Bystrica a Rajcza. Masív sa nachádza v hlavnom hrebeni Kysuckých Beskýd, ktorým vedie rozvodnica povodí Dunaja a Visly. Slovenská, južná časť je odvodňovaná prítokmi Bystrice, severná časť odvádza vodu rieke Sola. Susednými vrchmi sú na západe v hrebeni ležiaci Orol (), na juhu vrch Javorina () a na východe, opäť v hlavnom hrebeni ležiaca Javorina (). Vrch leží v CHKO Kysuce. 

## Opis
Vrch je súčasťou horského chrbta, ktorý sa tiahne západo-východným smerom od Veľkej Rače na Rycierovu horu. Vedie ním štátna hranica i rozvodie Čierneho a Baltského mora. Južným smerom vybieha z vrchu rázsocha Javoriny, hlavná hrebeňovka vrch traverzuje severným úpätím poľským územím. Vrchol leží zhruba  severne od Novej Bystrice. Južnú časť masívu na slovenskom území odvodňujú prítoky Bystrice, severné svahy odvádzajú vodu riečkou Rycerka do rieky Sola.

### Výhľady
Vďaka nadmorskej výške a polohe je z čiastočne odlesnených miest vrchu výhľad na široké okolie. Pozorovať je možné najmä okolité vrchy pohoria, pričom veľkú časť západného horizontu zaberá masív Veľkej Rače. Pri vhodných podmienkach možno pozorovať okolité pohoria, predovšetkým Oravské Beskydy, Oravskú Maguru a Tatry, Krivánsku Fatru, Kysuckú vrchovinu i Sliezske Beskydy.

## Prístup
Vrchol traverzuje hlavná hrebeňovka, preto je potrebné odbočiť z chodníka. 
* po  značke: 
** zo západného smeru z Veľkej Rače cez vrch Orol
** z východu po hraničnom hrebeni z Rycierovej hory cez Javorinu
* po  značke z Novej Bystrice cez vrch Orol

## Referencie

## Pozri aj
* Zoznam vrcholov v Kysuckých Beskydách
* Kysucké Beskydy

## Iné projekty

Kategória:Vrchy v Poľsku
Kategória:Tisícovky na Slovensku
Kategória:Vrchy v Kysuckých Beskydách
Kategória:Vrchy v okrese Čadca
Kategória:Tisícovky v Poľsku
Kategória:Nová Bystrica (obec)
Kategória:Vrchy v Żywieckych Beskydách
Kategória:Vrchy v Sliezskom vojvodstve
Zoznam biologických článkov/8

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## 8-
8-hydroxychinolín

Kategória:Zoznamy biologických článkov
Al-Walíd

**Al-Walíd** (iný prepis: **al-Valíd**) môže byť:
*umajjovský kalif:
**al-Walíd I. (668–715)
**al-Walíd II. (706–744)
*skrátene:
**Chálid ibn al-Walíd (584-642)
**Al-Abbas ibn al-Walíd († 750)
Amaro Averna

náhľad|Fratelli Averna, Caltanisetta, 1911
**Amaro Averna** () je taliansky alkoholický likér. Vyrába sa v Caltanissette na Sicílii, Nápoj patrí medzi korenené bittery Amaro. Vyrába ho už štvrtá generácia sicílskej rodiny Averneových. Je pomenovaná po Salvatoreovi Avernovi, obchodníkovy, ktorému recept dali v roku 1859 bendiktínski mnísi, ako poďakovanie za jeho snahy v kláštore a regióne. V roku 1868 začal Salvatore Averne vyrábať likér pre svojich hostí. Neskôr odovzdal recept svojmu synovi Francescovi a ten začal s výrobou a predajom. Spoločnosť Averna získala v roku 2014 spoločnosť Gruppo Campari.

Receptúra je prísne tajná a obsahuje výťažky z bylín a sladkého drievka. Obsahuje 32 % alkoholu . V kláštore sa pestovalo tradičné bylinné liečivo, takže podľa výrobcu je pre recept typické použitie stredomorských bylín. Bylinky, korene a korenie, granátové jablká a éterické oleje z horkých pomarančov a citrónov sa zmiešajú a nasekajú. V následnej macerácii sú ingrediencie zaliate čistým alkoholom a vydávajú svoje arómy. Ak je chuť a vôňa správna, do zmesi sa pridá pitná voda a plní sa do fliaš. Podľa výrobcu zostáva receptúra ​​od roku 1868 nezmenená.

## Referencie

## Literatúra
* Lexikon aperitívov a digestív 

## Externé odkazy
* Oficiálne stránky

## Zdroj

Kategória:Bylinné likéry
Kategória:Talianske nápoje
Saúdovci

**Saúdovci** (iné názvy pozri nižšie) je panovnícka dynastia v Saudskej Arábii. Panovník z tejto dynastie je zároveň vodcom wahhábovcov.

## Názov
Slovenské mená tohto rodu sú: **Saúdovci**, **Sa’údovci**, **Saudovci**, **saudská dynastia**. Nevhodné slovenské mená tohto rodu sú: *Saudi*, *Saudovia*, *Saúdovia* (nevhodné sú z dôvodu absencie koncovky -ovci a preto, lebo primárne znamenajú obyvateľstvo Saudskej Arábie)..

Arabské meno znie بيت) آل سعود)  - prepis:
* a) prepis podľa základnej výslovnosti: (bajt) Ál Suúd alebo (bajt) Ál Su’úd alebo (v odbornejšej podobe) (bajt) ʾÁl Suʿúd, 
* b) prepis podľa hovorovej výslovnosti: (bajt) Ál Saúd alebo (bajt) Ál Sa’úd alebo (v odbornejšej podobe) (bajt) ʾÁl Saʿúd.

Občas uvádzaný prepis ál-Saúd (či dokonca as-Saúd) nie je správny - ide tu o zámenu určitého člena „al“, nasledovaného v prepisoch spojovníkom, so slovom „ál“, znamenajúcim príbuzenstvo, klan, rodina a písaným bez spojovníka.

Staršie sa Saúdovci označovali aj ako (rod či dynastia) **Ibn Saúd** (prepisové varianty slova Saúd pozri hore).

Vetva Saúdovcov, ktorá dnes vládne v Saudskej Arábii, sa presnejšie označuje aj ako **Ál Fajsal Ál Saúd** (t.j. sú potomkami Saúda a v rámci jeho potomkov sú potomkami Fajsala).

## Prehľad
Za zakladateľa rodu Saúdovcov sa považuje Saúd (iné mená: Saúd I., Saúd ibn Muhammad ibn Mukrin), ktorý bol v rokoch 17201725 emirom emirátu Dir′íja, t.j. mesta Dir′íja (dnes predmestie Rijádu) a jeho bezprostredného okolia, čiže bol emirom malého územia uprostred regiónu Nadžd (=Nedžd). Jeho syn Muhammad ibn Saúd (vládol 17351765) v roku 1744 urobil z Emirátu Dirʿíja wahhábovský štát (tzv. prvý saudský štát). Do začiatku 19. storočia sa emirát Dirʿíja pod vládou Saúdovcov postupne rozšíril zhruba na územie dnešnej Saudskej Arábie. V roku 1818 územie emirátu obsadil Egypt. V roku 1822/1824 bol saudský emirát obnovený, tentokrát s hlavným mestom v Rijáde; tento emirát dnes voláme druhý saudský štát či [prvý] Emirát Nadžd či [prvý] Emirát Rijád a rozkladal sa na území dnešnej strednej a severovýchodnej Saudskej Arábie. V roku 1891 bol tento emirát dobytý susedným arabským štátom. V roku 1902 vznikol súčasný saudský štát (tzv. tretí saudský štát). Vznikol tak, že Saúdovec Ibn Saúd (vládol 19021953) znovu dobyl Rijád s okolím a obnovil tam emirát (neskôr sultanát, neskôr kráľovstvo), ktorého územie resp. územie vplyvu postupne rástlo, takže okolo roku 1925 už dosiahol zhruba svoju dnešnú rozlohu. Tento tretí saudský štát sa najprv volal [druhý] Emirát Nadžd (neoficiálne: [druhý] Emirát Rijád), od roku 1921 Sultanát Nadžd, od roku 1927 Kráľovstvo Nadžd a od roku 1932 má svoje dnešné meno, teda Saudskoarabské kráľovstvo. Po Ibnovi Saúdovi v Saudskej Arábii vládli postupne Saúdovci Saúd (IV.), Fajsal (II.), Chalíd (II.), Fahd, Abd Alláh a súčasný kráľ sa volá Salmán. Všetci králi Saudskej Arábie od Saúda IV. dodnes sú synmi Ibn Saúda. 

## Referencie

## Pozri aj
* zoznam kráľov Saudskej Arábie

## Iné projekty

Kategória:Vládcovia Saudskej Arábie
Kategória:Panovnícke rody
Kategória:Arabské dynastie
Vlajka Juhoslávie

**Vlajka Juhoslávie** mala tri vodorovné pruhy: modrý, biely a červený. Uprostred bieleho pruhu bola umiestnená červená, žlto lemovaná päťcípa hviezda, zasahujúca svojimi lúčmi do polovice horného a dolného pruhu. Vlajka nadväzuje na vlajku, ktorá bola prijatá na Slovanskom zjazde v roku 1848 v Prahe. Trikolóra vznikla z farieb Srbska, Chorvátska, Slovinska a Čiernej Hory a jej slovanské farby tak vlastne nadväzujú na starú ruskú vlajku. Po skončení prvej svetovej vojny v roku 1918 sa južní Slovania zjednotili do jedného unitárneho štátu Kráľovstva Srbov, Chorvátov a Slovincov, neskôr známeho ako Juhoslávia. Monarchia zvolila všeslovanský dizajn, ktorý symbolizuje novo nájdenú jednotu medzi južnými Slovanmi. Vlajka bola oficiálne prijatá v roku 1921. Päťcípa hviezda bola doplnená podľa ústavy v roku 1946,  ale takto upravenú vlajku používali juhoslovanskí partizáni už od roku 1941.
Od roku 1992 sa vlajka používala bez päťcípej hviezdy. Po rozpade federácie Srbska a Čiernej Hory v roku 2006 vlajka zanikla 

## Galéria

Obrázok:Flag of the State of Slovenes, Croats and Serbs.svg|Vlajka Štátu Slovincov, Chorvátov a Srbov (1918)
Obrázok:Flag of the Kingdom of Yugoslavia.svg|Vlajka Juhoslovanského kráľovstva (1918—1945)
Obrázok:Naval ensign of the Kingdom of Yugoslavia.svg|Námorná vlajka Juhoslovanského kráľovstva (1918—1945)
Obrázok:Flag of the Democratic Federal Yugoslavia.svg|Vlajka juhoslávskych partyzánov (1941–1945)
Obrázok:Flag of SFR Yugoslavia.svg|Vlajka Juhoslovanskej socialistickej ľudovej federatívnej republiky (1946–1992)
Obrázok:Flag of FR Yugoslavia.svg|Vlajka Juhoslovanskej zväzovej republiky (1992–2003)
Obrázok:Flag of Serbia and Montenegro.svg|Vlajka Srbska a Čiernej Hory (2003–2006)


## Zdroj
* Mucha, L. - Valášek, Š.: Vlajky a znaky zemí sveta. Praha: GKP, 1974.

## Referencie

## Iné projekty

## Externé odkazy
* Vlajka Juhoslávie, balkanflaghistory.org

Kategória:Vlajky štátov
Kategória:Juhoslávia